Overa magacinskih naloga

Opis

Ovaj modul služi za automatizaciju rada u magacinu. Osnovna ideja jeste da magacioneri prilikom kreiranja faktura, otpremnica i internih naloga automatski dobijaju odštampani dokument - nalog za izdavanje sa bar-kodom koji je u stvari ID tog dokumenta. magacioner na osnovu naloga odvaja potrebne artikle i na kraju bar-kodom “overava” dokument. Na osnovu toga se dokument realizuje, a u listi realizovanih dokumenata se pojavljuje nova stavka.

Podešavanja

na izlaznim fakturama (ili otpremnicama) i internim nalozima uključiti odloženu realizaciju naloga. Takođe treba uključiti automatsko štampanje otpremnica/int.naloga prilikom kreiranja. Ovo se podešava na Sistemske opcije, Podešavanje programa, Interni nalozi, ŠTAMPANJE NALOGA PRILIKOM KREIRANJA i Otpremnice, ŠTAMPANJE OTPREMNICE PRILIKOM KREIRANJA.

Izmeniti skriptove za štampanje tako da se štampaju na štampačima u magacinu. Za ovo se koristi skript komanda %PRINTER.

Instalirati font 3of9.ttf za ispis bar-kodova.

Na skriptovima treba odštampati bar-kod koji sadrži ID broj dokumenta. Za interne naloga treba da piše I<broj naloga>. Na Primer, I123. Za ovo je najbolje koristiti font 3 of 9. U skript se upiše:

%COMMAND c := AllTrim(Str(Otprem->o_id))
// prvi red odnosi se na otpremnice... za Interne naloge ovaj red bi glasio
// %COMMAND c := AllTrim(I+Str(IntDoc->d_id))
<N 3 of 9 Barcode><F20>*%c%*<N Courier New><F12>
// drugi red je isti za oba dokumenta

Procedura korišćenja

* Komercijalista pravi fakturu/otpremnicu ili interni nalog

* Program na osnovu ovoga automatski štampa na štampaču u magacinu nalog za izdavanje robe

* Magacioner izdvaja robu sa naloga

* Kad završi, overava bar-kodom nalog, čime se nalog pojavljuje u listi overenih, a originalni dokument se realizuje.